**«CENTRALNO GRIJANJE» d.d.** Tuzla,

Ul: Krečanska 1, 75 000 Tuzla, BiH

Tel/fax broj: +387 35 321 600; +387 35 281 391

[**www.grijanjetuzla.ba**](http://www.grijanjetuzla.ba)

Na osnovu člana 4. Pravilnika o radu „Centralno grijanje“ d.d. Tuzla, člana 3. Pravilnika o postupku prijema u radni odnos u “Centralno grijanje“ d.d. Tuzla, Odluke o potrebi prijema radnika u radni odnos br. 09-03610-2024 od 14.05.2024. godine, Direktor „Centralno grijanje“ d.d. Tuzla, r a s p i s u j e :

**JAVNI OGLAS**

**za prijem radnika u radni odnos**

**I**

**“Centralno grijanje“ d.d. Tuzla raspisuje javni oglas za prijem radnika u radni odnos, i to:**

1. **Pomoćni radnik građenja I** - na određeno vrijeme, na period od 12 mjeseci ...........................................................................................……...................…...***jedan izvršilac,***
2. **Monter toplinskih uređaja V -** na određeno vrijeme, na period od 12 mjeseci..............................................................................…….............................***dva izvršioca,***
3. **Kontrolor-mjerač -** na određeno vrijeme, na period od 12 mjeseci...............................................................................……...................…...***jedan izvršilac,***
4. **Spremači** - na neodređeno vrijeme, uz probni rad do 3 mjeseca ...........................................................................................……...................…...***jedan izvršilac,***
5. **Skladištar alata -**na neodređeno vrijeme, uz probni rad do 3 mjeseca ...........................................................................................……...................…...***jedan izvršilac,***
6. **Monter toplinskih uređaja IV -** na određeno vrijeme, na period od 12 mjeseci ...........................................................................................……...................…...***jedan izvršilac.***

**II**

**Opis poslova za radno mjesto** **„Pomoćni radnik građenja I“:**

* Samostalno obavljanje svih pomoćnih poslova građevinske struke;
* Obavljanje ispomoći na poslovima vezanim za izgradnju, rekonstrukciju i održavanje građevina;
* Pružanje pomoći pri svim građevinsko-zanatskim radovima, popravljanje oštećenja i čišćenje zone gradilišta;
* Po potrebi, pružanje pomoći pri izradi betonskih i armiranobetonskih konstrukcija i drugih dijelova, obradi betonskih površina, kao i popravci oštećenja;
* Sudjelovanje pri izradi konstrukcija i drugih dijelova od drveta i popravak oštećenja;
* Obavljanje i drugih poslova po nalogu nadređenog.

**Opis poslova za radno mjesto „Monter toplinskih uređaja V“:**

* Obavljanje najjednostavnijih poslova tekućeg i investicionog održavanja na instalacijama distribucije toplinske energije iz domena mašinskog održavanja;
* Rad u smjenama;
* Rad na montaži, puštanju u pogon i održavanju toplinskih uređaja, cjevovoda i podstanica;
* Po nalogu vršenje obilaska podstanica i kontrola parametara;
* Briga o ispravnosti cirkulacionih pumpi i ostale armature;
* Po nalogu vršenje kontrole napunjenosti objekata, te dopunjavanje i ozračavanje istih;
* Za vrijeme intervencije dežurne službe vršenje punjenja, pražnjenja i ozračavanja SDG;
* Ugrađivanje nove opreme radi modernizacije ili novog izvođenja instalacija centralnog grijanja;
* Van sezone grijanja rad na poslovima remonta instalacija distribucije toplotne energije mašinske opreme;
* Rad na permanentnoj kontroli funkcionalnosti toplinskih podstanica;
* Po potrebi zaduženje dežurnog vozila čije korištenje evidentira u putni nalog i odgovaranje za ispravnost,
* Obavljanje i drugih poslova po nalogu nadređenog.

**Opis poslova za radno mjesto „Kontrolor-mjerač“:**

* Vršenje procesnih mjerenja na vrelovodu, toplovodu i toplinskim podstanicama;
* Kontrola mjerenja temperatura zraka u stambenim i poslovnim prostorijama u cilju kontrole kvaliteta zagrijavanja po zahtjevu korisnika ili pri analizama sistema po potrebi rad u smjenama;
* Vršenje mjerenja kvadratura grijnih površina i uporedba sa stanjem iz projektne dokumentacije po nalogu rukovodioca sektora ili po zahtjevu korisnika;
* Očitanja i vođenje evidencije mjerila toplotne energije;
* Provjera ispravnosti ugradnje mjerila toplotne energije i postavljanje distributerskih plombi nakon potvrde ispravnosti;
* Obavljanje poslova mjerenja na objektima priključenim na daljinski sistem grijanja;
* Pripremanje listi utrošene toplotne energije potrošača na mjesečnoj bazi za službu fakturisanja uz kontrolu rukovodioca;
* Obavljanje poslova kontrole na objektima sistema grijanja;
* Kontrola ispravnosti podataka na terenu;
* Po potrebi, obavljanje poslova u smjenama;
* Obavljanje i drugih poslova iz oblasti djelatnosti.

**Opis poslova za radno mjesto „Spremači“:**

* Čišćenje radnih prostorija;
* Pranje prozora i zavjesa;
* Održavanje čistoće sanitarnog čvora;
* Usisavanje radnih prostorija;
* Iznošenje smeća i drugog otpadnog materijala iz radnih prostorija;
* Održavanje čistoće računarske opreme, telefona i telefax aparata;
* Pranje suđa;
* Zalijevanje cvijeća,
* Obavljanje i drugih poslova po nalogu nadređenog.

**Opis poslova za radno mjesto „Skladištar alata“:**

* Vršenje prijema i ocjena usklađenosti sa specifikacijom alata, rezervnih dijelova i različite opreme u alatnici;
* Vršenje odlaganja i izdavanja alata, rezervnih dijelova i različite opreme u alatnici;
* Učestvovanje u sačinjavanju specifikacija za nabavku novog alata kao i ponuda za pružanje usluga Društva;
* Vođenje kartoteke alata i obavljanje ostalih pripremnih knjigovodstvenih poslova;
* Na zahtjev nadređenog dostavljanje izvještaja o stanju u alatnici;
* Briga o ispravnosti alata, rezervnih dijelova i opreme u alatnici;
* Odgovornost za kompletnost alatnice i blagovremenu prijavu svih nedostataka u alatnici;
* U toku sezone grijanja, po potrebi, radi u smjenama;
* Obavljanje i drugih poslova po nalogu nadređenog.

**Opis poslova za radno mjesto „Monter toplinskih uređaja IV“:**

* Obavlja manje složene poslove tekućeg i investicionog održavanja na instalacijama distribucije toplinske energije iz domena mašinskog održavanja;
* Radi u smjenama;
* Radi na montaži, puštanju u pogon i održavanju toplinskih uređaja, cjevovoda i podstanica;
* Po nalogu vrši obilazak podstanica i kontrolu parametara;
* Vodi brigu o ispravnosti cirkulacionih pumpi i ostale armature;
* Po nalogu vrši kontrolu napunjenosti objekata, te iste dopunjava i ozračava;
* Za vrijeme intervencije dežurne službe vrši punjenje, pražnjenje i ozračavanje SDG;
* Ugrađuje novu opremu radi modernizacije ili novog izvođenja instalacija centralnog grijanja;
* Van sezone grijanja radi na poslovima remonta instalacija distribucije toplotne energije mašinske opreme;
* Radi na permanentnoj kontroli funkcionalnosti toplinskih podstanica;
* Po potrebi zadužuje dežurno vozilo čije korištenje evidentira u putni nalog i odgovara za ispravnost;
* Obavlja i druge poslove po nalogu nadređenog.

**III**

Svi kandidati koji se prijavljuju na javni oglas potrebno je da ispunjavaju opće i posebne uslove, i to:

**OPĆI USLOVI (za sve pozicije)**:

* da su državljani Bosne i Hercegovine;
* da su stariji od 18 (osamnaest) godina;
* da posjeduju opću zdravstvenu sposobnost za obavljanje poslova radnog mjesta na koje se prijavljuju.

**POSEBNI USLOVI:**

**Za radno mjesto** **„Pomoćni radnik građenja I“ (pozicija 1. iz tačke I ovog oglasa):**

* Diploma građevinske škole, smjer: zidar, tesar ili izolater, KV (III stepen),
* Najmanje šest mjeseci radnog iskustva na poslovima održavanja SDG-a ili srodnim poslovima,

**Za radno mjesto „Monter toplinskih uređaja V“ (pozicija 2. iz tačke I ovog oglasa):**

* Diploma mašinske škole, smjer bravar ili instalater centralnog grijanja, KV (III stepen),
* Sa ili bez radnog iskustva na poslovima montaže, puštanja u pogon i održavanja toplinskih uređaja, cjevovoda i podstanica,
* Položen vozački ispit B kategorije.

**Za radno mjesto „Kontrolor-mjerač“ (pozicija 3. iz tačke I ovog oglasa):**

* Diploma tehničkog smjera (IV/III stepen),
* Najmanje šest mjeseci radnog iskustva u struci,
* Položen vozački ispit B.

**Za radno mjesto „Spremači“ (pozicija 4. iz tačke I ovog oglasa):**

* Diploma SSS, (IV/III stepen),
* Najmanje šest mjeseci radnog iskustva u struci.

**Za radno mjesto „Skladištar alata“ (pozicija 5. iz tačke I ovog oglasa):**

* Diploma ekonomske škole, SSS (IV),
* Najmanje šest mjeseci radnog iskustva,
* Položen vozački ispit B kategorije.

**Za radno mjesto „Monter toplinskih uređaja IV“ (pozicija 6. iz tačke I ovog oglasa):**

* Diploma mašinske škole, smjer bravar ili instalater centralnog grijanja, KV (III stepen),
* Šest mjeseci radnog iskustva na poslovima montaže, puštanja u pogon i održavanja toplinskih uređaja, cjevovoda i podstanica
* Položen vozački ispit B kategorije

**IV**

Kandidati su dužni dostaviti uredno popunjen **PRIJAVNI OBRAZAC**, koji mogu preuzeti na web stranici društva ([www.grijanjetuzla.ba](http://www.grijanjetuzla.ba)).

Prijavni obrazac mora biti potpisan, čitko popunjen i moraju biti popunjena sva naznačena polja.

**Uz prijavni obrazac kandidat obavezno prilaže i sljedeće dokumente, kao dokaz o ispunjavanju općih i posebnih uslova**:

* **uvjerenje o državljanstvu BiH (sva radna mjesta),**
* **izvod iz matične knjige rođenih (sva radna mjesta),**
* **diplomu o završenom školovanju potrebnu za radno mjesto na koje se prijavljuje (sva radna mjesta),**
* **vozačka dozvola B kategorije (za radna mjesta „Skladištar alata“, „Kontrolor-mjerač“, „Monter toplinskih uređaja IV“ i „****Monter toplinskih uređaja V“ ),**
* **uvjerenje ili potvrda o traženom radnom iskustvu (sve pozicije, s tim da za poziciju „Monter toplinskih uređaja V“ nije obavezno):**

(Kao dokaz o traženom radnom iskustvuprihvatiće se isključivo jedan od sljedećih dokumenata:

* potvrda/uvjerenje izdati od strane poslodavca/poslodavaca kod kojeg/kojih je to iskustvo stečeno sa opisom poslova na kojima je kandidat radio i preciziranim periodom angažovanja kandidata na tim poslovima,
* potvrda/uvjerenje nadležne institucije za penzijsko i invalidsko osiguranje u kojem će šifre zanimanja iz uvjerenja/potvrde biti razjašnjene tako da se na osnovu ovih dokumenata može jasno utvrditi da li je kandidat radio na poslovima za koje se traži radno iskustvo i u kojem periodu ili
* potvrda/uvjerenje nadležne porezne uprave u kojem će šifre zanimanja biti razjašnjene tako da se na osnovu ovih dokumenata može jasno utvrditi da li je kandidat radio na poslovima za koje se traži radno iskustvo i u kojem periodu.)

**Svi traženi dokumenti se dostavljaju u originalu ili ovjerenoj kopiji.**

Izabrani kandidati će biti u obavezi da, najkasnije u roku od 8 dana od dana konačnosti odluke o prijemu u radni odnos, dostave ljekarsko uvjerenje kao dokaz da njihovo zdravstveno stanje i psihofizičke sposobnosti odgovaraju uslovima radnog mjesta za koje su izabrani.

Kandidati koji uz prijavu dostave odgovarajuću dokumentaciju propisanu važećim zakonskim i podzakonskim propisima izdatu od nadležnih organa (potvrdu/uvjerenje i sl.), da pripadaju jednoj od kategorija po Zakonu o dopunskim pravima branitelja i članova njihovih porodica, imaju prioritet u zapošljavanju na način da se na ukupan broj bodova koje je kandidat ostvario prema Listi uspješnih kandidata dodaju i dodatni bodovi, u skladu sa važećim zakonskim i podzakonskim propisima.

**V**

Sa kandidatima koji budu ispunjavali formalno-pravne uslove javnog oglasa, Komisije za provođenje procedure prijema u radni odnos će, u skladu sa kriterijima za bodovanje kandidata, obaviti provjeru znanja radnih i stručnih sposobnosti i vještina, i to:

- sa kandidatima za radna mjesta “Skladištar alata” i “Kontrolor-mjerač“ provest će se pismeni i usmeni ispit. (samo kandidati koji budu imali najmanje 70% tačnih odgovora na pismenom ispitu, stiču pravo da pristupe usmenom ispitu i biće pozvani na polaganje usmenog ispita).

- sa kandidatima za radna mjesta „Pomoćni radnik građenja I“, „Monter toplotnih uređaja V“ i „Spremači“ provest će se usmeni ispit.

- sa kandidatima za radno mjesto „Monter toplotnih uređaja IV“ provest će se praktični i usmeni ispit.

**O vremenu i mjestu održavanja usmenog ispita kandidati će biti naknadno obaviješteni.**

**VI**

Javni oglas se objavljuje u dnevnom listu „Oslobođenje“ i na web stranici Društva: [www.grijanjetuzla.ba](http://www.grijanjetuzla.ba), a dostavlja se i Službi za zapošljavanje Tuzlanskog kantona.

Rok za podnošenje prijava na javni oglas je 8 (osam) dana, počev od narednog dana od dana njegove posljednje objave.

„Centralno grijanje“ d.d. Tuzla će sa izabranim kandidatima zaključiti ugovor o radu najkasnije u roku od 8 (osam) dana od dana konačnosti odluke o izboru.

Kandidati će biti pismeno obavješteni o ishodu Javnog oglasa, a priložena dokumentacija se neće vraćati.

**VII**

Prijavu sa dokazima o ispunjavanju uslova iz oglasa potrebno je dostaviti na adresu:

**„CENTRALNO GRIJANJE“ d.d. Tuzla, ul. Krečanska br. 1.**

**75000 Tuzla,  BiH**

**KOMISIJA ZA PROVOĐENJE PROCEDURE PRIJEMA U RADNI ODNOS**

**„Prijava na javni oglas za prijem u radni odnos na radno mjesto**

**„ navesti naziv radnog mjesta na koje kandidat aplicira“,**

**sa naznakom**

**„NE OTVARATI“**

Prijave sa svim traženim dokumentima dostavljaju se lično ili preporučeno poštom.

Neuredne, nepotpune i neblagovremene prijave neće se uzeti u razmatranje kao i prijave kandidata koji ne ispunjavaju uslove utvrđene javnim oglasom.

Podnosilac neblagovremene, nepotpune i neuredne prijave nije učesnik javnog oglasa, te nema pravo za pobijanje odluke o izboru kandidata ili čitavog postupka za zasnivanje radnog odnosa.